২৩ কেজি গাঁজা সহ গ্রেফতার যুবক

ওয়েব ডেস্ক: বিপুল পরিমাণ গাঁজা (Ganja) সহ গ্রেফতার (Arrest) যুবক। গ্রেফতার করল মুর্শিদাবাদের লালগোলা থানার (Lalgola PS) পুলিস। ধৃতের নাম রাজকুমার সরকার। বাড়ি লালগোলা থানার শ্যমপুর পাইকপাড়া এলাকায়। রাজকুমার সরকার গাঁজা কলকাতা (Kolkata) থেকে ট্রেনে লালগোলার কৃষ্ণপুর স্টেশনে এনেছিল। বৃহস্পতিবার রাতে ওই গাঁজা মোটরবাইকে  লালগোলার রাজারামপুর এলাকায় নিয়ে যাচ্ছিল। পুলিস গোপন সূত্রে খবর পেয়ে দেওয়ানসরাই সংলগ্ন এলাকায় ওই যুবককে তল্লাশি করে। তার কাছ থেকে উদ্ধার হয় প্রায় ২৩ কেজি গাজা। শুক্রবার ধৃতকে লালগোলা থেকে বহরমপুরের এনডিপিএস আদালতে পাঠানো হবে।

কলকাতার কোন জায়গা থেকে গাঁজা আনা হচ্ছিল তার খোঁজ নেওয়া হচ্ছে। এই গাঁজা পাচার চক্রে আর কেউ জড়িত কি না খতিয়ে দেখছে পুলিস।